Βραχυχρόνια μηχανική υποστήριξη της κυκλοφορίας σε ασθενείς με καρδιογενή καταπληξία ως επιπλοκή οξέος εμφράγματος του μυοκαρδίου
Creators: name: Σπυριδωνίδης, Ευστάθιος Ιωάννη
Publisher: name: Aristotle University of Thessaloniki
Year: 2023
Subjects: Εξωσωματική κυκλοφορία
Καρδιογενής καταπληξία
Οξύ έμφραγμα του μυοκαρδίου
Circulatory support
Acute myocardial infraction
Cardiogenic shock

description: Σκοπός της παρούσας εργασίας είναι η ανάλυση της καρδιογενούς καταπληξίας και η διαχείριση της υπερεπείγουσας αυτής κατάστασης. Η καρδιογενής καταπληξία μπορεί να οφείλεται σε διάφορες αιτίες, η συχνότερη εκ των οποίων είναι το εκτεταμένο οξύ έμφραγμα του μυοκαρδίου. Ανάλογα το είδος του εμφράγματος ακολουθείται και διαφορετική διαχείριση. Αρχικός στόχος για τη διαχείριση του ασθενούς με καρδιογενή καταπληξία αποτελεί η αποκατάσταση της καρδιακής παροχής, της αιμάτωσης των ιστών και η διατήρηση της αιμοδυναμικής σταθερότητας. Προς τούτο συνδυάζεται η ιατροφαρμακευτική θεραπεία με τη θεραπεία επαναιμάτωσης με αγγειοπλαστική (PCI) ή αορτοστεφανίαια παράκαμψη (CABG). Ένα σημαντικό μέσο για την αιμοδυναμική και λοιπή σταθεροποίηση των ασθενών αυτών είναι η μηχανική υποστήριξη της κυκλοφορίας. Ανάλογα τον προσδιορισμό της περιοχής του μυοκαρδίου που ισχαιμεί, των αναγκών του ασθενούς σε παροχή αίματος και του χρόνου της απαιτούμενης υποστήριξης, επιλέγεται η κατάλληλη συσκευή μηχανικής υποστήριξης. Ο ενδοαορτικός ασκός αποτελεί την πλέον άμεση, προσιτή και συχνά χρησιμοποιούμενη μέθοδο μηχανικής υποστήριξης της κυκλοφορίας. Προς καλύτερη αποφόρτιση της αριστερής κοιλίας και βελτίωση της καρδιακής παροχής χρησιμοποιούνται οι συσκευές μηχανικής υποστήριξης της καρδιάς (LVAD). Για βραχυχρόνια υποστήριξη ενδείκνυνται οι διαδερμικά τοποθετούμενες pLVADs, με συχνότερα χρησιμοποιούμενες συσκευές την Impella και TandemHeart. Σε περιπτώσεις που απαιτείται μεγαλύτερη υποστήριξη ή/και συνδυασμένη αιμοδυναμική και αναπνευστική υποστήριξη τοποθετείται συσκευή ECMO, χωρίς ωστόσο να διαφαίνεται σε όλες τις μελέτες αν συμβάλλει στη βελτίωση της καρδιογενούς καταπληξίας. Κλείνοντας, σημαντικό ρόλο για την επιλογή της κατάλληλης συσκευής μηχανικής υποστήριξης συνηγορούν πολλοί παράγοντες, όπως ο χρόνος τοποθέτησης, η κατάσταση του ασθενούς αλλά και η διαθεσιμότητα των συσκευών και η παρουσία εξειδικευμένου προσωπικού.
description: The purpose of this paper is the analysis of cardiοgenic shock and the management of this critical situation. Cardiogenic shock is associated with various conditions, the most common of which is acute myocardial infarction. Depends on the type of heart attack that the patient is inflicted with, the physicians follow the optimal treatment. The goal of cardiogenic shock treatment is to increase cardiac output and restore perfusion and hemodynamic stability. To this end, pharmaceutical therapy is combined with reperfusion therapy with percutaneous coronary intervention (PCI) or coronary artery bypass grafting (CABG). An important means for the hemodynamic stabilization of these patients is the mechanical circulatory support. Depending on the location of the inflicted myocardium, the patient's blood supply needs and the time of the required support, the appropriate device is selected. The Intra-Aortic Balloon Pump (IABP) is the most accessible and frequently used method of mechanical circulatory support, but without much evidence of contributing to a better prognosis of the patient. In order to unload the left ventricle more efficiently and improve the cardiac output, mechanical heart support devices are used (LVAD). For short-term support, percutaneously placed pLVADs are preferred, with Impella and TandemHeart being the most frequently used devices. In more demanding cases and/or when is required a combination of hemodynamic and respiratory support, an ECMO device is placed, although it is not clear in all studies whether it contributes to the improvement of cardiogenic shock. In conclusion, many factors play an important role in the selection of the appropriate mechanical circulatory support device, such as the time of the placement, the patient's condition, but also the availability of the devices and the presence of specialized personnel.